ग्रीनपार्क में 19 व 21 मई को होने वाले आईपीएल मैचों में गुजरात लायन्स कप्तान सुरेश रैना के न खेलने की अटकलों को ख़ारिज करते हुए आईआईपीएल कमिश्नर राजीव शुक्ला ने कहा कि वह दोनों मैच खेलेंगे। जबकि केंद्रीय वित्त मंत्री अरुण जेटली, मुख्यमंत्री अखिलेश यादव व आईसीसी चेयरमैन शशांक मनोहर मैचों के गवाह बनेंगे। वहीँ फ़िल्म अभिनेता संजय दत्त परिवार के साथ पहुंचेंगे। मुम्बई इंडियन्स फ्रेंचाइजी की मालिक नीता अम्बानी के साथ कई अन्य फ़िल्मी हस्तियां भी पहुँच सकती हैं।